
DOSJA E TENDERIT • PROJEKT PËR MIRATIM

PROJEKT PËR MIRATIM • BLERJE OFERTUESE ME SHPALLJE PUBLIKE
DOSJA E TENDERIT
Furnizimi me 25 tableta 12.0–12.4 inç për raportet e vizitave në terren / SIM-AKP
N.SH. “Urata” – Prishtinë 

	Lloji i kontratës
	Furnizim me pajisje teknologjike dhe aksesorë

	Metoda
	Blerje ofertuese me shpallje publike (>10,000 €)

	Sasia
	25 komplete të plota tabletash

	Kufiri i përgjithshëm
	Deri në 20,000.00 € për furnizimin me 25 tableta

	Nr. i aktivitetit
	ALPRN-01-Urata

	Data e publikimit
	22/10/2026

	Kategoria e pajisjeve
	25 tableta 12.0–12.4 inç, 5G/GPS, me stilolaps dhe aksesorë



Përmbajtja e dosjes
A. Njoftimi dhe ftesa për ofertë
B. Udhëzime për operatorët ekonomikë
C. Kërkesat teknike dhe formulari i përputhshmërisë
D. Formulari i ofertës financiare
E. Deklarata e përshtatshmërisë dhe lista e dokumenteve
F. Projektkontrata e furnizimit


PJESA A / PËR PUBLIKIM
A. SHPALLJE PUBLIKE – FTESË PËR OFERTË
Agjencia Kosovare e Privatizimit (AKP), në kuadër të N.SH. “Urata” – Prishtinë, shpall ftesë publike për furnizimin me 25 tableta të kategorisë 12.0–12.4 inç, me lidhje 5G dhe GPS/GNSS për plotësimin e raporteve, fotografimin dhe dokumentimin e vizitave në terren në sistemin SIM-AKP. Pajisjet dhe aksesorët duhet të plotësojnë parametrat funksionalë dhe teknikë të kësaj dosjeje.
	Objekti
	25 tableta 12.0–12.4 inç, 5G/GPS, për raporte në terren dhe SIM-AKP

	Procedura
	Blerje ofertuese me shpallje publike, sipas Rregullores nr. 04/2025

	Vlera e parashikuar
	Deri në 20,000.00 € për furnizimin e përgjithshëm

	Kriteri i dhënies
	Çmimi më i ulët ndër ofertat e përgjegjshme

	Afati i furnizimit
	Jo më shumë se 30 ditë kalendarike nga nënshkrimi i kontratës

	Garancia
	Së paku 24 muaj

	Publikimi
	22/10/2026

	Pranimi i ofertave
	02.11.2026, nga ora 09:00 deri në 11:00 (pranimi fizik në këtë interval)

	Hapja e ofertave
	02.11.2026, ora 11:15, në Zyrën Qendrore të Agjencisë Kosovare të Privatizimit, Prishtinë

	Vendi për dorëzim
	Zyra Qendrore e Agjencisë Kosovare të Privatizimit (AKP), Rr. Dritan Hoxha nr. 55, 10000 Prishtinë

	Kontakt për sqarime
	Granit Spahiu• [granit.spahiu@pak-ks.org] • +383 38 226-889


1. Çfarë duhet të përfshijë oferta
Operatorët ekonomikë të interesuar paraqesin dokumentet e kërkuara sipas kësaj dosjeje: formularin e ofertës financiare, tabelën e përputhshmërisë teknike, fletët teknike të prodhuesit, deklaratën e përshtatshmërisë, identifikimin e biznesit dhe dokumentet e tjera të përcaktuara në dosje.
2. Dorëzimi dhe sqarimet
Ofertat pranohen më 02.11.2026, nga ora 09:00 deri në 11:00, në Zyrën Qendrore të AKP-së, Prishtinë, fizikisht në zarf të mbyllur dhe të vulosur, me shënimin “OFERTË – 25 TABLETA / NR. [____] – TË MOS HAPET PARA AFATIT”. Ofertat e dorëzuara pas afatit nuk pranohen për shqyrtim. Sqarimet kërkohen me shkrim në kontaktin e përcaktuar, duke siguruar trajtim të barabartë të operatorëve ekonomikë.
Shpallja publikohet në platformat e përcaktuara me nenin 5 të Rregullores nr. 04/2025. Dokumentacioni i plotë i ofertimit vihet në dispozicion të të gjithë operatorëve nën kushte të njëjta. Dosja e plotë dhe formularët për ofertim mund të merren në: https://www.pak-ks.org/page.aspx?id=1,34


PJESA B / UDHËZIME DHE KUSHTE
B. UDHËZIME PËR OPERATORËT EKONOMIKË
B.1. Baza dhe objekti i procedurës
Procedura zhvillohet në përputhje me aktet e zbatueshme për prokurimet e Ndërmarrjeve Shoqërore dhe dokumentacionin e miratuar të nevojave. Për vlerën e parashikuar zbatohet blerja ofertuese me shpallje publike.
B.2. Parimet dhe forma e ofertimit
Ofertimi bëhet për të gjithë sasinë prej 25 kompleteve; oferta pjesore nuk parashihet në këtë projekt-dosje.
Oferta dorëzohet në gjuhën shqipe; dokumentacioni teknik i prodhuesit mund të jetë edhe në gjuhën angleze.
Çmimet shprehen në euro (€), për njësi dhe gjithsej, me shpalosje të TVSH-së sipas statusit tatimor të ofertuesit.
Çmimi përfundimtar duhet të përfshijë pajisjet, aksesorët e detyrueshëm, transportin, dorëzimin, dokumentacionin dhe detyrimet e garancisë.
Oferta mbetet e vlefshme për të paktën 60 ditë kalendarike nga afati përfundimtar i pranimit, siç është paraparë në ftesën fillestare.
Ofertat paraqiten të nënshkruara nga përfaqësuesi i autorizuar, në zarf të mbyllur dhe të vulosur; secila ofertë regjistrohet me datën, orën dhe kodin e pranimit.
B.3. Kualifikimi dhe dokumentacioni
	Nr.
	Dokumenti
	Momenti i paraqitjes

	1
	Formulari i ofertës dhe çmimi, i nënshkruar
	Me ofertën

	2
	Tabela e përputhshmërisë dhe model/prodhues i qartë
	Me ofertën

	3
	Datasheet / katalog zyrtar i prodhuesit për produktin
	Me ofertën

	4
	Certifikata e regjistrimit të biznesit ose ekuivalent për OE të huaj
	Me ofertën

	5
	Deklarata e përshtatshmërisë dhe e saktësisë së të dhënave
	Me ofertën

	6
	Autorizimi për nënshkrim, nëse ofertën nuk e nënshkruan përfaqësuesi ligjor
	Kur aplikohet

	7
	Vërtetimi përkatës i ATK-së mbi detyrimet tatimore
	Nga i propozuari fitues, para kontraktimit [PËR MIRATIM]


Kërkesat për regjistrimin e biznesit, deklaratën e përshtatshmërisë dhe vërtetimin e ATK-së janë të përshtatura nga modeli ekzistues i formularit të AKP-së për kuotim. Kushti për dorëzimin e vërtetimit nga fituesi duhet të konfirmohet nga njësia përgjegjëse para shpalljes.
B.4. Sqarimet, ndryshimet dhe afati
Pyetjet e operatorëve dërgohen me shkrim deri më 30/10/2026 në ora 16:00. Përgjigjet/sqarimet me ndikim në përgatitjen e ofertës duhet t’u vihen në dispozicion të gjithë operatorëve në mënyrë të barabartë. Çdo ndryshim material i kushteve publikohet sipas mënyrës së shpalljes; kur është e nevojshme, përshtatet afati për ofertim. Pranimi fizik i ofertave bëhet më 02.11.2026, nga ora 09:00 deri në 11:00; hapja e ofertave zhvillohet po atë ditë në orën 11:15, në Zyrën Qendrore të AKP-së, Prishtinë.
B.5. Kriteri i vlerësimit
Përzgjedhja bëhet sipas çmimit më të ulët total me TVSH ndër ofertat e përgjegjshme që përmbushin të gjitha kërkesat minimale të tabelës teknike dhe dokumentacionit të tenderit. Pajisjet ekuivalente lejohen nëse provojnë të njëjtat kërkesa funksionale dhe teknike. Veçoritë e preferuara nuk japin pikë dhe nuk përbëjnë shkak për eliminim.
B.6. Kushtet e posaçme
Afati maksimal i furnizimit: 30 ditë kalendarike nga nënshkrimi i kontratës.
Garancia minimale: 24 muaj, me mbulim për defektet teknike/funksionale, servisim ose zëvendësim.
Ofertat e vonuara kthehen të pahapura. Për ankesat zbatohet neni 13 i Rregullores nr. 04/2025.


PJESA C / SPECIFIKIMET DHE DEKLARIMI TEKNIK
KLASË PROFESIONALE: 25 tableta 12.0–12.4 inç, 5G/GPS, minimum 8 GB RAM dhe 256 GB memorie, me stilolaps digjital dhe mbështetje të verifikueshme nga prodhuesi për raportet në terren / SIM-AKP.
C. KËRKESAT TEKNIKE DHE TABELA E PËRPUTHSHMËRISË
Furnizimi përfshin 25 komplete të njëjta: tabletë 12.0–12.4 inç, version 5G Cellular me SIM/eSIM, GPS/GNSS të integruar dhe mbështetje për shkrim me stilolaps digjital; stilolaps kompatibil për secilën pajisje; karikues dhe kabllo; mbrojtëse për goditje dhe mbrojtës ekrani. Tabletat duhet të mundësojnë raportimin në SIM-AKP, fotografimin, shënimin e lokacionit dhe ruajtjen lokale të të dhënave gjatë mungesës së internetit.
M = kërkesë minimale e detyrueshme; P = veçori e preferuar, jo eliminuese. Komisioni duhet të kërkojë dëshmi për çdo kriter M. Markat e përmendura janë referenca cilësie “ose ekuivalent”; përputhshmëria e modelit, jo emri tregtar, përcakton përgjegjshmërinë.
	Nr.
	Kërkesa / parametri
	M/P
	Po/Jo; parametri konkret
	Ref. datasheet

	01
	Ekran me prekje, diagonalja 12.0–12.4 inç; lexim i lehtë i formularëve dhe raporteve në terren
	M
	________________
	________

	02
	Rezolucion minimum 2560 × 1600 pikselë ose rezolucion me qartësi të barasvlershme; ndriçim tipik ≥450 nit
	M
	________________
	________

	03
	Memorie operative RAM minimum 8 GB në konfigurimin e ofruar
	M
	________________
	________

	04
	Memorie operative RAM 12 GB ose më shumë
	P
	________________
	________

	05
	Memorie e brendshme minimum 256 GB, pa llogaritur kartelat microSD
	M
	________________
	________

	06
	Android 14 ose më i ri dhe i mbështetur me përditësime nga prodhuesi
	M
	________________
	________

	07
	Procesor tetëbërthamësh ose zgjidhje me performancë ekuivalente për aplikacione web, fotografim dhe dokumentim
	M
	________________
	________

	08
	Modem 5G për lidhje celulare, me mbështetje për 4G/LTE
	M
	________________
	________

	09
	Mbështetje për brezat relevantë 4G/5G të operatorëve në Kosovë; dëshmi në datasheet
	M
	________________
	________

	10
	Nano-SIM ose eSIM funksionale për internet celular pa Wi-Fi
	M
	________________
	________

	11
	Wi-Fi 5 ose standard më i lartë
	M
	________________
	________

	12
	Wi-Fi 6 ose standard më i lartë
	P
	________________
	________

	13
	Bluetooth minimum 5.0
	M
	________________
	________

	14
	GPS/GNSS i integruar dhe funksional në variantin celular të ofruar
	M
	________________
	________

	15
	Kamera e pasme ≥8 MP, autofocus, për fotografim të gjendjes së aseteve
	M
	________________
	________

	16
	Kamera e përparme ≥5 MP
	M
	________________
	________

	17
	Fotografi/video dhe mundësi bashkëngjitjeje në formularë dhe raporte
	M
	________________
	________

	18
	Regjistrim lokacioni / geotagging sipas të drejtave të aplikacionit
	M
	________________
	________

	19
	Lidhje USB Type-C ose teknologji moderne ekuivalente
	M
	________________
	________

	20
	Mikrofon dhe altoparlantë të integruar
	M
	________________
	________

	21
	Autonomi minimale 8 orë në përdorim normal, sipas të dhënave të prodhuesit
	M
	________________
	________

	22
	Ruajtje lokale e fotografive dhe dokumenteve gjatë punës offline
	M
	________________
	________

	23
	Kompatibilitet me shfletues modern për SIM-AKP; verifikim funksional nga AKP-ja
	M
	________________
	________

	24
	Përmasat dhe pesha të përshtatshme për transport dhe përdorim në terren
	M
	________________
	________

	25
	Prodhues me markë të identifikueshme dhe histori të dokumentuar shumëvjeçare të tabletave (p.sh. Samsung, Lenovo, Apple, Huawei ose ekuivalent); model/SKU në katalogun zyrtar, portofol i mëparshëm tabletash i verifikueshëm, datasheet dhe faqe zyrtare e mbështetjes. Pajisjet pa markë, me origjinë të paidentifikueshme ose pa dëshmi zyrtare nuk pranohen.
	M
	________________
	________

	26
	Pajisje të reja, origjinale, të papërdorura, jo refurbished; numra serialë unikë/IMEI dhe identifikim i konfigurimit konkret.
	M
	________________
	________

	27
	Karikues/adaptor i certifikuar dhe kabllo për secilën nga 25 pajisjet
	M
	________________
	________

	28
	Protective Case rezistente ndaj goditjeve për secilën pajisje
	M
	________________
	________

	29
	Screen Protector i përshtatshëm për secilën pajisje
	M
	________________
	________

	30
	Mbështetje për stilolaps aktiv/digjital për shënime dhe plotësim formularësh
	M
	________________
	________

	31
	Stilolaps kompatibil i përfshirë në çmim për secilën nga 25 pajisjet (origjinal ose i certifikuar)
	M
	________________
	________

	32
	PIN/fjalëkalim dhe/ose autentikim biometrik
	M
	________________
	________

	33
	Enkriptim i të dhënave të ruajtura në pajisje
	M
	________________
	________

	34
	Mekanizëm i nisjes së sigurt (Secure Boot) ose ekuivalent
	M
	________________
	________

	35
	Pajisja të jetë në mbështetje aktive të prodhuesit: publikim zyrtar i përditësimeve të sistemit dhe të sigurisë, si dhe mundësi për përditësim gjatë të paktën 24 muajve nga dorëzimi (të dëshmohet me politikën/deklarimin e prodhuesit).
	M
	________________
	________

	36
	Mbështetje për menaxhim qendror të pajisjeve (MDM)
	P
	________________
	________

	37
	Administrim biznesi / regjistrim institucional i pajisjeve ose ekuivalent
	P
	________________
	________

	38
	Garanci minimum 24 muaj, duke përfshirë defekte teknike/funksionale
	M
	________________
	________

	39
	Garanci funksionale dhe servis për të paktën 24 muaj: furnizuesi identifikon qendrën/kanalin e shërbimit dhe procedurën për riparim ose zëvendësim; detyrimet konfirmohen me shkrim.
	M
	________________
	________

	40
	Manuali, portali zyrtar i mbështetjes, identifikimi i modelit/SKU dhe lista e 25 numrave serialë/IMEI të pajisjeve; dokumentacioni i garancisë i verifikueshëm.
	M
	________________
	________


Pajisja duhet të vijë nga një prodhues real, i konsoliduar në tregun e tabletave, me katalog produktesh të publikuar në vite të ndryshme, mbështetje të vazhdueshme dhe servis të dokumentuar. Çmimi i ulët ose një emër marke i shtypur në pajisje nuk janë dëshmi cilësie. Prodhuesit e përmendur janë referenca joekskluzive; kontrollohet edhe përputhshmëria funksionale për SIM-AKP.
Kërkesat nuk mbështeten vetëm në vlerën e çmimit: tabletat do të shërbejnë për fotografimin e aseteve, evidencimin e koordinatave, plotësimin e formularëve, ruajtjen e dokumentacionit offline dhe sinkronizimin me SIM-AKP. Mungesa e përditësimeve, e stabilitetit të lidhjes apo e servisimit krijon rrezik për integritetin dhe vazhdimësinë e raportimit. Kërkesat teknike minimale zbatohen njësoj për çdo markë, përfshirë markat e përmendura si referencë.
Ofertuesi duhet të paraqesë: (i) emrin e prodhuesit, markën, modelin dhe kodin SKU; (ii) lidhjen e faqes zyrtare të modelit dhe fletën teknike origjinale; (iii) dëshmi publike të portofolit shumëvjeçar të tabletave të prodhuesit (p.sh. modele/gjenerata të viteve të mëparshme nga katalogu zyrtar); (iv) politikën ose konfirmimin e përditësimeve të sigurisë për periudhën e kërkuar; (v) kanalin e autorizuar të garancisë/servisit për së paku 24 muaj; dhe (vi) mënyrën e verifikimit të origjinalitetit me numër serial/IMEI. Vetëm deklarimi i shitësit se pajisja është «brand i mirë» nuk mjafton.
Kërkohen tableta nga prodhues me markë të konsoliduar dhe histori të dokumentuar shumëvjeçare në zhvillimin, prodhimin dhe tregtimin e tabletave, me linjë zyrtare produktesh dhe mbështetje të vazhdueshme nga prodhuesi. Marka referuese: Samsung, Lenovo, Apple, Huawei ose marka të tjera ekuivalente që dëshmojnë të njëjtin nivel origjine dhe mbështetjeje. Nuk pranohen pajisje pa markë (no-name), pajisje me markim vetëm nga shitësi pa identifikim të prodhuesit real, modele pa katalog/datasheet zyrtar, ose pa përditësime sigurie, garanci dhe servis të verifikueshëm. Emri i markës vetvetiu nuk e zëvendëson përmbushjen e specifikimeve teknike.
C.0. Origjinaliteti, prodhuesi dhe kontrolli i cilësisë
C.1. Kushtet e pranimit teknik
Të dorëzohen 25 komplete të plota, të reja dhe origjinale, sipas markës/modelit të kontraktuar.
Të verifikohen marka, modeli, numri serial/IMEI kur aplikohet, sasia, aksesorët dhe funksionet bazë.
Të verifikohen pajtueshmëria teknike dhe origjina e prodhuesit sipas modelit/SKU dhe datasheet-it zyrtar; numrat serialë/IMEI, konfigurimi 5G/4G me SIM/eSIM, GPS, kamera, stilolapsi dhe aksesorët. Pajtueshmëria me SIM-AKP verifikohet vetëm në mjedis të autorizuar me të dhëna testuese. Përditësimet dhe garancia të jenë të dokumentuara.
Të dorëzohen faturat, fletëgarancitë dhe dokumentacioni bazë i përdorimit.
Pranimi të regjistrohet me procesverbal; mungesat dhe mospërputhjet korrigjohen para pranimit përfundimtar.


D. FORMULARI I OFERTËS FINANCIARE
Për: AKP - N.SH. “Urata”, Prishtinë
	Operatori ekonomik
	_______________________________________________

	Numri unik i biznesit
	_______________________________________________

	Adresa / Shteti
	_______________________________________________

	Përfaqësuesi i autorizuar
	_______________________________________________

	Email / Telefon
	_______________________________________________

	Marka dhe modeli i ofruar
	_______________________________________________



Ne deklarojmë se kemi shqyrtuar dosjen e tenderit dhe ofrojmë furnizimin e të gjitha 25 kompleteve në përputhje me specifikimet dhe kushtet kontraktuale, me çmimin si më poshtë:
	Nr.
	Përshkrimi
	Njësia
	Sasia
	Çmimi/njësi pa TVSH (€)
	Totali pa TVSH (€)

	1
	Tabletë 12.0–12.4 inç, 5G/GPS, stilolaps digjital për secilën pajisje, karikues, kabllo, protective case, screen protector, transport e garanci
	komplet
	25
	____________
	____________

	Totali pa TVSH (€)
	________________

	TVSH: norma (%) / shuma (€)
	________________

	TOTALI ME TVSH (€)
	________________

	Totali me shkrim
	________________________________________________

	Afati i furnizimit
	_______ ditë kalendarike (maksimumi 30 ditë)

	Garancia e ofruar
	_______ muaj (minimumi 24 muaj)

	Vlefshmëria e ofertës
	_______ ditë (minimumi 60 ditë kalendarike)



Me nënshkrim deklarojmë se çmimi përfundimtar është fiks për objektin e kontratës, përfshin të gjitha shpenzimet e përmendura në dosje dhe nuk e tejkalon kufirin e parashikuar të furnizimit. Çdo sqarim ose korrigjim aritmetik trajtohet vetëm sipas kushteve të miratuara të ofertimit, pa ndryshuar çmimin për njësi dhe pa cenuar barazinë e ofertuesve.
	Emri / Mbiemri / Pozita
	_______________________________________________

	Data dhe vendi
	_______________________________________________

	Nënshkrimi (dhe vula, nëse aplikohet)
	_______________________________________________




PJESA E / DEKLARATË DHE LISTË VERIFIKIMI
E. DEKLARATA E PËRSHTATSHMËRISË SË OFERTUESIT
Unë, _______________________________, në cilësinë e __________________________, si përfaqësues i autorizuar i operatorit ekonomik ________________________________________, deklaroj nën përgjegjësinë time se:
i kam lexuar dhe kuptuar kërkesat e kësaj dosjeje të tenderit;
të dhënat dhe dokumentet e paraqitura janë të sakta dhe të verifikueshme;
operatori ekonomik është i regjistruar dhe ka autorizimin e nevojshëm për ofrimin e furnizimit të kërkuar;
pranoj verifikimin nga autoriteti i prokurimit të dokumenteve, specifikimeve të prodhuesit dhe dëshmive;
pajisjet që ofrohen janë të reja, origjinale dhe të papërdorura, me garanci sipas ofertës;
e kuptoj se deklarimet e pasakta mund të shkaktojnë refuzimin e ofertës dhe pasojat përkatëse sipas legjislacionit të zbatueshëm.
	Emri i OE / Nr. i biznesit
	_________________________________________

	Emri i përfaqësuesit
	_________________________________________

	Data / Vendi
	_________________________________________

	Nënshkrimi dhe vula (nëse aplikohet)
	_________________________________________


E.1. Lista e dokumenteve që dorëzohen
☐ Formulari financiar (Pjesa D) i nënshkruar.
☐ Tabela teknike (Pjesa C) e plotësuar në të gjitha pozicionet.
☐ Fletët teknike/datasheet origjinale të prodhuesit për markën dhe modelin.
☐ Certifikata e regjistrimit të biznesit ose dokument ekuivalent.
☐ Deklarata e përshtatshmërisë (Pjesa E) e nënshkruar.
☐ Autorizimi i përfaqësuesit, nëse është i nevojshëm.
☐ Deklarata e periudhës së garancisë dhe e afatit të dorëzimit.
☐ Të dhënat e nënkontraktuesit, nëse parashihet dhe lejohet.
☐ Dokumenti zyrtar i prodhuesit për modelin/SKU të ofertuar dhe lidhja e verifikimit në faqen e prodhuesit.
☐ Dëshmia e mbështetjes aktive dhe e përditësimeve të sigurisë së sistemit operativ.
☐ Dokumenti i garancisë, kanali i servisimit dhe kushtet e riparimit/zëvendësimit.
☐ Deklarim se pajisjet nuk janë të rinovuara (refurbished) dhe mbajnë seriale/IMEI të verifikueshme.
Vërejtje: Vërtetimi i gjendjes tatimore dhe sigurimi i ekzekutimit, nëse përcaktohen si kushte në dosjen e miratuar, paraqiten nga operatori i përzgjedhur në fazën e përcaktuar, jo domosdoshmërisht me ofertën.


PJESA F / PROJEKTKONTRATË
F. PROJEKTKONTRATË PËR FURNIZIM
KONTRATË Nr. [__________], e lidhur më datë [DD.MM.2026] ndërmjet:
(1) [EMËRTIMI I SAKTË I SUBJEKTIT KONTRAKTUES / PËRFAQËSUESI I AUTORIZUAR], në kuadër të AKP-së të N.SH. “Urata”, Prishtinë (“Blerësi”); dhe
(2) [OPERATORI EKONOMIK, NR. BIZNESI, ADRESA, PËRFAQËSUESI] (“Furnizuesi”).
Neni 1 – Objekti
Furnizuesi angazhohet të dorëzojë 25 komplete të reja, origjinale, të papërdorura, të markës/modelit të kontraktuar, nga prodhues me histori të dokumentuar shumëvjeçare të tabletave dhe me mbështetje zyrtare. Secili komplet ka ekran 12.0–12.4 inç, 5G/4G, GPS/GNSS, stilolaps digjital dhe aksesorët e kërkuar, dhe shoqërohet me SKU, garanci, provën e përditësimeve të sigurisë dhe mundësinë e kontrollit të serialit/IMEI. Pranimi teknik bëhet vetëm pas verifikimit të këtyre kushteve dhe përputhjes me SIM-AKP.
Neni 2 – Dokumentet përbërëse
Pjesë përbërëse janë: (a) kjo kontratë dhe anekset; (b) dosja e tenderit dhe sqarimet e publikuara; (c) oferta e përzgjedhur financiare; (d) tabela teknike dhe dokumentacioni i produktit; (e) procesverbali i pranimit. Rendi i përparësisë në rast mospërputhjeje: [TË MIRATOHET].
Neni 3 – Çmimi dhe mënyra e pagesës
Vlera totale e kontratës është [_________] € pa TVSH, TVSH [_________] € dhe [_________] € me TVSH. Çmimi është i pandryshueshëm për sasinë dhe furnizimet e kontraktuara, përveç rasteve që kërkojnë bazë të vlefshme dhe miratim formal. Pagesa bëhet pas dorëzimit dhe pranimit teknik të 25 kompleteve, faturës së rregullt dhe dokumenteve të kërkuara, brenda [____] ditësh nga plotësimi i kushteve të pagesës.
Neni 4 – Afati dhe vendi i dorëzimit
Afati maksimal i dorëzimit është 30 ditë kalendarike nga nënshkrimi i kontratës. Dorëzimi realizohet në [VENDI/ADRESA E CAKTUAR], në koordinim me mbikëqyrësin e kontratës. Furnizimi duhet të përfshijë të gjitha kostot e transportit dhe dorëzimit.
Neni 5 – Pranimi dhe verifikimi
Zyrtarët e caktuar kontrollojnë sasinë, konfigurimin, markën/modelin, numrat serialë/IMEI, SIM/eSIM dhe 5G, GPS/GNSS, kamerën, ekranin, RAM/memorien, stilolapsat dhe aksesorët, si dhe garancinë. Pajtueshmëria funksionale me SIM-AKP verifikohet nga AKP-ja në mjedis të autorizuar. Pranimi përfundimtar dokumentohet me procesverbal.
Neni 6 – Garancia dhe mbështetja
Garancia është [____] muaj dhe jo më pak se 24 muaj, duke filluar nga pranimi teknik përfundimtar. Furnizuesi ofron mbështetje për defektet teknike/funksionale, përfshirë servisimin ose zëvendësimin sipas kushteve të garancisë. Kontakti dhe afatet e reagimit: [TË SPECIFIKOHEN NË MARRËVESHJE].
Neni 7 – Sigurimi i ekzekutimit
[TË VENDOSË AUTORITETI PARA SHPALLJES: KËRKOHET / NUK KËRKOHET]. Nëse kërkohet, Furnizuesi para nënshkrimit paraqet sigurim ekzekutimi në vlerë 10% të kontratës, me vlefshmëri [____] dhe sipas formës së miratuar në dosje, në pajtim me nenin 6.3 të Rregullores nr. 04/2025.
Neni 8 – Menaxhimi i kontratës
Blerësi cakton mbikëqyrësin përgjegjës për komunikim, monitorim, verifikim të furnizimit dhe dokumentimin e pranimit. Çdo ndryshim i kushteve bëhet vetëm me akt të shkruar dhe miratim sipas kompetencave, pa shmangur procedurat përkatëse.
Neni 9 – Mospërmbushja dhe zgjidhja e kontesteve
Për vonesat, defektet, mosdorëzimin apo shkeljet, palët zbatojnë masat që do të përcaktohen në kushtet kontraktuale përfundimtare, duke përfshirë njoftimin për korrigjim dhe zgjidhjen e kontratës kur lejohen. E drejta e zbatueshme dhe zgjidhja e kontesteve: [TË MIRATOHET NGA NJËSIA LIGJORE].
Neni 10 – Hyrja në fuqi dhe ekzemplarët
Kontrata hyn në fuqi me nënshkrimin e palëve dhe plotësimin e kushteve të zbatueshme të nënshkrimit. Përgatitet në [____] ekzemplarë me fuqi të njëjtë.

